சாலை மறியல், போக்குவரத்து பாதிப்பு முதலியன: இந்த சம்பவம் காரணமாக ராமநாதபுரத்தில் பதட்டம் உருவானது. கடைகள் உடனடியாக அடைக்கப்பட்டன. போலீசாரை கண்டித்து, பாப்புலர் பிரன்ட் ஆப் இந்தியா தொண்டர்கள், சாலை மறியலில் ஈடுபட்டதால், 2 மணி நேரத்திற்கும் மேலாக போக்குவரத்து பாதிக்கப்பட்டது. வாகனங்கள் மாற்று வழியில் திருப்பி விடப்பட்டன. இதன்பின், மறியல் செய்தவர்கள் கலைந்து சென்றனர்[15]. போக்குவரத்தும் நிறுத்தப்பட்டது. இது குறித்து தகவல் கிடைத்ததும் தென் மண்டல போலீஸ் ஐ.ஜி. அபய்குமார் சிங், ராமநாதபுரம் போலீஸ் டி.ஐ.ஜி. (பொறுப்பு) ஆனந்தகுமார் சோமானி, மாவட்ட போலீஸ் சூப்பிரண்டு மயில்வாகணன், கூடுதல் போலீஸ் சூப்பிரண்டு வெள்ளைத்துரை ஆகியோர் சம்பவ இடம் விரைந்தனர். அவர்கள் சம்பவம் குறித்து விசாரணை நடத்தியதோடு காயமடைந்து ஆஸ்பத்திரியில் சிகிச்சை பெறுபவர்களை சந்தித்து ஆறுதலும் கூறினர். கலவரத்தை கட்டுக்குள் கொண்டு வருவதற்காக 2 சிறப்பு காவல்படை பட்டாலியன், சிவகங்கை மற்றும் விருதுநகரில் இருந்து ஆயுதப்படை பட்டாலியன், ராமநாதபுரம் வரவழைக்கப்பட்டு தீவிர ரோந்து பணி நடைபெற்று வருகிறது. இதன் காரணமாக இயல்பு வாழ்க்கை திரும்பியது[16].